तंवर को नहीं हटाया तो मैं दे दूंगा इस्तीफा : दहिया
राईसेकांग्रेस के विधायक एवं हुड्डा समर्थक जयतीर्थ दहिया ने कहा कि हरियाणा में पार्टी अध्यक्ष अशोक तंवर का कार्यकाल पूरा हो चुका है।
इसलिए खुद ही तंवर को इस्तीफा दे देना चाहिए। नहीं तो पार्टी को उन्हें बदलकर पूर्व मुख्यमंत्री भूपेंद्र सिंह हुड्डा को अध्यक्ष बनाना चाहिए। उन्होंने कहा कि अगर पार्टी ऐसा नहीं करती तो वे पार्टी को छोड़ देंगे। पार्टी की आपस में कलह के बारे में प्रश्न करने पर उन्होंने कहा कि यह पार्टी का अंदरूनी मामला है और इसे पार्टी के केंद्रीय नेता जल्द ही हल कर देंगे। जाट आरक्षण पर दहिया ने कहा कि हुड्डा सरकार जाटों के हक में थी, लेकिन भाजपा जाति-पाति के नाम पर लोगों को लड़वाने में जुटी है। उन्होंने कहा कि सरकार को जाट समुदाय की शर्तें मान लेनी चाहिए। उन्होंने कहा कि विकास के मामले में भाजपा ढाई साल में जीरो पर ही खड़ी है क्योंकि इस सरकार ने घोषणाओं के अलावा कुछ नहीं किया। उन्होंने कहा कि पंचायतों को विकास कार्यों के लिए राशि भी नहीं दी जा रही। दहिया ने इनेलो के एसवाईएल खोदने के अभियान को पूरी तरह राजनीतिक स्टंट बताया। इस अवसर पर रणजीत त्योड़ी, संदीप बुद्धिराजा, मोहन लाल भांवरा, सुदर्शन कक्कड़, अजय काजल, जगमोहन सेठी, सुरेश बुद्धिराजा, शिव राम चढूनी, दीपक कक्कड़, गगन विर्क, लव दत्ता और बबला मौजूद थे।
शाहाबाद पत्रकारों से बाचीत करते कांग्रेस के विधायक जयतीर्थ दहिया।
hin_Deva awa_Deva hin_Deva awa_Deva